
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 402 

27 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της 22643/28.5.2003 απόφασης των 
Υπουργών Οικονομίας και Οικονομικών και Περι¬ 
βάλλοντος Χωροταξίας και Δημοσίων Έργων «Σύ¬ 
σταση Ειδικής Νομοπαρασκευαστικής Επιτροπής 
στο Υπουργείο Περιβάλλοντος Χωροταξίας και Δη¬ 


μοσίων Έργων» (Β' 750)». 1 

Καθορισμός αμοιβής μελών ομάδας εργασίας για την 
ωρίμανση έργων και δράσεων της Γενικής Γραμμα- 
τείας Δημοσίων Έργων, που εντάσσονται στο Επιχει¬ 
ρησιακό Πρόγραμμα Κοινωνία της Πληροφορίας. 2 

Υπερωριακή εργασία των μονίμων υπαλλήλων, που ερ¬ 
γάζονται στη Μεταφραστική Υπηρεσία του Υπουρ¬ 
γείου Εξωτερικών. 3 

Ένταξη κλάδου σύνταξης του Ταμείου Ασφαλίσεως 
Προσωπικού Ιονικής Λαϊκής Τράπεζας (ΤΑΠ-ΙΛΤ) 
στο Ίδρυμα Κοινωνικών Ασφαλίσεων-Ενιαίο Ταμείο 
Ασφάλισης Μισθωτών (ΙΚΑΈΤΑΜ). 4 


Καθιέρωση υπερωριακής εργασίας για οκτώ (8) Αστυ¬ 
νομικούς που έχουν αποσπασθεί για εκτέλεση υπη¬ 
ρεσίας: 1) στον Ειδικό Εφέτη Ανακριτή Ζερβομπεά- 
κο Λεωνίδα, 2) στους Επίκουρους Εφέτες Ανακρι¬ 
τές Μπίρμπο θεοχάρη και Πετρόπουλο Πάνο και 3) 

στην Εφέτη Αθηνών Καστανά-Κασιακόγια Νίκη. 5 

Σύσταση Εκκλησιαστικού Ιδρύματος υπό την επωνυμίαν 
«ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ ΑΓΙΟΥ ΝΙΚΟ¬ 
ΛΑΟΥ ΙΛΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ». 6 


ΑΠΟΦΑΣΕΙ Σ 

Αριθ. 2/6447/0022 (1) 

Τροποποίηση της 22643/28.5.2003 απόφασης των Υπουρ¬ 
γών Οικονομίας και Οικονομικών και Περιβάλλοντος Χω¬ 
ροταξίας και Δημοσίων Έργων «Σύσταση Ειδικής Νομο¬ 
παρασκευαστικής Επιτροπής στο Υπουργείο Περιβάλλο¬ 
ντος Χωροταξίας και Δημοσίων Έργων» (Β' 750)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 2 του άρθρου 26 του 


Ν. 2508/1997 «Βιώσιμη Οικιστική Ανάπτυξη των πόλεων 
και οικισμών της χώρας και άλλες διατάξεις» (Α' 124), 
όπως τροποποιήθηκε και συμπληρώθηκε με την παρ. 1 
του άρθρου 11 του Ν. 3044/2002 (Α' 197). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

3. Την 1065956/863/0006Α/15.7.2003 (ΦΕΚ985 Β') από¬ 
φαση του Πρωθυπουργού και Υπουργού Οικονομίας και 
Οικονομικών. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 62500 ευρώ, που θα καταβληθεί από 
το ΕΤΕΡΠΣ., αποφασίζουμε: 

I. Η 14729/23.7.2002 κοινή απόφαση των Υπουργών Πε¬ 
ριβάλλοντος Χωροταξίας και Δημοσίων Έργων, Δικαιο¬ 
σύνης και Υφυπουργού Οικονομίας και Οικονομικών (Β' 
968), όπως τροποποιήθηκε με την 28698/9.12.2002 από¬ 
φαση Υπουργού Περιβάλλοντος Χωροταξίας και Δημο¬ 
σίων Έργων και Υφυπουργού Οικονομίας και Οικονομι¬ 
κών (Β' 1565), ως και την 22643/28.5.2003 (Β' 750) από¬ 
φαση των Υπουργών Περιβάλλοντος Χωροταξίας και 
Δημοσίων Έργων, Δικαιοσύνης και Υφυπουργού Οικονο¬ 
μίας και Οικονομικών (Β' 750), τροποποιείται ως ακολού¬ 
θως: 

1. Στο τέλος της παρ. 3 προστίθεται εδάφιο ως εξής: 

«Οι δαπάνες αυτές βαρύνουν το ΕΤΕΡΠΣ και καταβάλ¬ 
λονται ύστερα από έκδοση απόφασης του Υπουργού Πε¬ 
ριβάλλοντος Χωροταξίας και Δημοσίων Έργων». 

2. Η παράγραφος 4 αντικαθίσταται ως εξής: 

«4. Η Επιτροπή υποχρεούται να παραδώσει το έργο της 
μέχρι 31.5.2004». 

II. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΣ ΦΑΡΜΑΚΗΣ ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/3907/0022 (2) 

Καθορισμός αμοιβής μελών ομάδας εργασίας για την 
ωρίμανση έργων και δράσεων της Γενικής Γραμματεί- 
ας Δημοσίων Έργων, που εντάσσονται στο Επιχειρη¬ 
σιακό Πρόγραμμα Κοινωνία της Πληροφορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 679/ 
1977 «περί αυξήσεως θέσεων προσωπικού του Υ.ΔΈ. και 
ρυθμίσεις συναφών θεμάτων» (ΦΕΚ245/Α'). 

2. Το άρθρο 5 του Ν. 2229/1994 (ΦΕΚ 138/Α ) όπως τρο¬ 
ποποιήθηκε και ισχύει με την παρ. 2 του άρθρου δωδέκα¬ 
του του Ν. 2338/1999 (ΦΕΚ202/Α') σχετικά με αμοιβή στα 
μέλη επιτροπών ή ομάδων εργασίας που συστήνονται για 
επεξεργασία ειδικών θεμάτων της ΓΓΔΕ. 

3. Το άρθρο 17του Ν. 3205/2003 «Μισθολογικές ρυθμί¬ 
σεις κ.λπ.». 

4. Το άρθρο 40 του Ν. 849/78, όπως συμπληρώθηκε με 
το αρ. 8 του Ν. 2129/93 (ΦΕΚ 57/Α') σχετικά με την ανα¬ 
δρομική ισχύ κανονιστικών πράξεων καθορισμού αποζη¬ 
μιώσεων από συμμετοχή σε συλλογικά όργανα. 

5. Την παρ. 2 του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/Α), που 
προστέθηκε με το άρθρο 27 του Ν. 2081/1992 (ΦΕΚ 
154/Α'). 

6. Το άρθρο 104 παρ. 2 του Συντάγματος. 

7. Τη ΣΑΕ 071 και συγκεκριμένα το έργο 1960 ΣΕ 
07100000/01. 

8. Την ΔΟ/Ο/1/135/Φ. 1830/30.12.2002 απόφαση της 
Υπουργού ΠΕΧΩΔΕ για τη σύσταση και συγκρότηση ομά¬ 
δας εργασίας για την ωρίμανση έργων και δράσεων της Γ ε¬ 
νικής Γραμματείας Δημοσίων Έργων, που εντάσσονται στο 
Επιχειρησιακό Πρόγραμμα Κοινωνία της Πληροφορίας. 

9. Το γεγονός ότι η ανωτέρω ομάδα εργασίας, περαίω¬ 
σε τις εργασίες της εντός της ορισθείσας προθεσμίας και 
απασχολήθηκε εκτός του ωραρίου υπηρεσίας για δώδε¬ 
κα (12) μήνες. 

10. Την Δ17α/01/79/Φ.2.2.1/24.8.89 απόφαση «Περί με¬ 
ταβίβασης Αρμοδιοτήτων Υπουργού Περιβάλλοντος, Χω¬ 
ροταξίας και Δημοσίων Έργων στο Γ ενικό Γ ραμματέα και 
στους Προϊσταμένους των Δ/νσεων και των Τμημάτων 
της κεντρικής Υπηρεσίας της Γενικής Γ ραμματείας Δημο¬ 
σίων Έργων του ΥΠΕΧΩΔΕ. 

11. Το γεγονός ότι με την παρούσα απόφαση προκαλεί- 
ται δαπάνη της τάξης των 17.500 ευρώ. 

12. Την 2/74260/0004/15.10.99 απόφαση «Μεταβίβαση 
εξουσίας υπογραφής» σύμφωνα με το άρθρο 7 παρ. 1 του 
Ν. 1943/91, αποφασίζουμε: 

1. Καθορίζουμε την αμοιβή των μελών και του γραμμα¬ 
τέα της ομάδας εργασίας για την ωρίμανση έργων και 
δράσεων της Γ ενικής Γ ραμματείας Δημοσίων Έργων, 
που εντάσσονται στο Επιχειρησιακό Πρόγραμμα Κοινω¬ 
νία της Πληροφορίας», ως ακολούθως: 

I. Για την συντονίστρια της ομάδας εργασίας το ποσό 
των 300 ευρώ ανά μήνα απασχόλησης, δηλαδή συνολικά 
για δέκα (10) μήνες το ποσό των 3.000 ευρώ. 

II. Για τα υπόλοιπα μέλη της ομάδας εργασίας το ποσό 
των 250 ευρώ ανά μήνα απασχόλησης, δηλαδή συνολικά 
για δέκα (10) μήνες το ποσό των 2.500 ευρώ για κάθε ένα 
μέλος. 


III. Για τον γραμματέα της ομάδας εργασίας, το ποσό 
των 200 ευρώ ανά μήνα απασχόλησης, δηλαδή συνολικά 
για δέκα (10) μήνες το ποσό των 2.000 ευρώ. 

2. Εγκρίνουμε τη διάθεση πίστωσης ύψους 17.500 ευρώ 
σε βάρος του ενάριθμου έργου 1960ΣΕ07100000/01 της 
ΣΑΕ 071, για την πληρωμή των ως άνω αμοιβών των υπαλ¬ 
λήλων και ιδιωτών μελών ομάδας εργασίας. Οι αμοιβές αυ¬ 
τές θα περικόπτονται ανάλογα σε περίπτωση πραγματοποί¬ 
ησης λιγότερων από (4) τεσσάρων συνεδριάσεων το μήνα. 

3. Η σχετική καταβολή θα γίνει από τον υπόλογο Γεωρ- 
γίου Αναστάσιο υπάλληλο του κλάδου ΔΕ Τεχν. Εργοδη¬ 
γών που υπηρετεί στη Δ/νση Συντήρησης Οδικών Έργων. 

4. Η απόφαση αυτή που ισχύει ένα (1) έτος πριν τη δη¬ 
μοσίευσή της να δημοσιευθεί στην Εφημερίδα της Κυ- 
βερνήσεως. 

Αθήνα, 25 Φεβρουάριου 2004 
Οι Γ ενικοί Γ ραμματείς 

Δημ/κής Πολιτικής Δημοσίων Έργων 

Υπ. Οικονομίας Υπ. Περιβ/ντος, Χωρ/ξίας 

και Οικονομικών και Δημοσίων Έργων 

I. ΚΟΥΣΟΥΛΑΚΟΣ ΠΑΝ. ΒΑΣΙΛΕΙΟΥ 

-♦- 

Αριθ. Φ 093.16/ΑΣ726 (3) 

Υπερωριακή εργασία των μονίμων υπαλλήλων, που εργά¬ 
ζονται στη Μεταφραστική Υπηρεσία του Υπουργείου 
Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 19 και 135 παρ. 11 του Ν. 
2594/98 (ΦΕΚ 62/24.3.1998 τ.Α') «Περί Οργανισμού του 
Υπουργείου Εξωτερικών». 

2. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003 τ.Α'). 

3. Το 2047014/7479/0022/30.4.98 έγγραφο του Υπουρ¬ 
γείου Οικονομικών. 

4. Τις διατάξειςτου άρθρου 40του Ν. 849/78, όπως συ¬ 
μπληρώθηκε μετο άρθρο 8του Ν. 2129/93, περί αναδρο¬ 
μικότητας των αποφάσεων. 

5. Τις καθημερινώς επείγουσες και μη επιδεχόμενες 
αναβολή εργασίες της Μεταφραστικής Υπηρεσίας, απο¬ 
φασίζουμε: 

Εγκρίνουμε την καθιέρωση υπερωριακής εργασίας 27 
μονίμων υπαλλήλων που υπηρετούν στην Μεταφραστική 
Υπηρεσία για 60 ώρες μηνιαίως στον καθένα από 1.1.2004 
έως 31.12.2004. 

Από την απόφαση αυτή προκαλείται δαπάνη περίπου 
93.000,00 ευρώ και βαρύνει τον ειδικό λογαριασμό του 
Ν.Δ. 938/71καιτου Ν. 2594/98 αρθρ. 19 παρακρατήσεως 
Μεταφραστικών Τελών. 

Στην ανωτέρω εργασία θα μπορούν να συμμετέχουν και 
περισσότεροι υπάλληλοι εντός όμως του ιδίου συνολικού 
αριθμού των εγκρινομένων ωρών, η πραγματοποίηση δε 
της εργασίας αυτής θα βεβαιώνεται με πράξη του Διευ¬ 
θυντή της Υπηρεσίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.Φ 10048/26904/1732 (4) 

Ένταξη κλάδου σύνταξης του Ταμείου Ασφαλίσεως Προ¬ 
σωπικού Ιονικής Λαϊκής Τράπεζας (ΤΑΠ-ΙΛΤ) στο Ίδρυ¬ 
μα Κοινωνικών Ασφαλίσεων-Ενιαίο Ταμείο Ασφάλισης 
Μισθωτών (ΙΚΑ-ΕΤΑΜ). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 4 και 5 του Ν. 3029/2002 
«Μεταρρύθμιση Συστήματος Κοινωνικής Ασφάλισης» 
(ΦΕΚ160τ.Α'της 11.7.2002). 

2. Το Π.Δ/μα 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57 τ.Α'). 

3. Τις διατάξεις της 80088/31.10.2001 (ΦΕΚ 1485/ 
31.10.2001) απόφασης του Πρωθυπουργού και του 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων». 

4. Τις διατάξεις της 1065956/863/Α0006 (ΦΕΚ 985 τ.Β' 
της 16.7.2003) απόφασης Πρωθυπουργού καιτου Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

5. Τις διατάξειςτου άρθρου 40, παράγρ. 5 και 6 στοιχ. δ' 
του Ν. 1902/90 (ΦΕΚ 138 τ.Α/17.10.1990) «Ρύθμιση συ- 
νταξιοδοτικών και άλλων συναφών θεμάτων». 

6. Τη 21/11.6.2003 απόφαση του Δ.Σ. του ΤΑΠ-ΙΛΤ. 

7. Την ειδική οικονομική μελέτη που μας διαβιβάστηκε 
με το μεΑ.Π. 42284/354/20.10.2003 έγγραφο του Υπουρ¬ 
γείου Οικονομίας και Οικονομικών. 

8. Το με Α.Π. 26016/265/11.11.2003 έγγραφο της 
Δ/νσης Αναλογιστικών Μελετώντης Γενικής Γ ραμματείας 
Κοινωνικών Ασφαλίσεων. 

9. Το γεγονός ότι η τυχόν προκαλούμενη δαπάνη σε βά¬ 
ρος του Προϋπολογισμού του ΙΚΑ-ΕΤΑΜ απάτην απόφα¬ 
ση αυτή θα καλύπτεται σύμφωνα με τις διατάξεις των 
παρ. 1 και3του άρθρου 4του Ν. 3029/02, αποφασίζουμε: 

Άρθρο 1 

Ένταξη Κλάδου σύνταξης του ΤΑΠ-ΙΛΤ στο ΙΚΑ-ΕΤΑΜ 

Ο κλάδος συντάξεωντου Ταμείου Ασφαλίσεως Προσω¬ 
πικού Ιονικής - Λαϊκής Τράπεζας (ΤΑΠ-ΙΛΤ) εντάσσεται 
στο Ίδρυμα Κοινωνικών Ασφαλίσεων-Ενιαίο Ταμείο 
Ασφάλισης Μισθωτών (ΙΚΑ-ΕΤΑΜ) απάτην έναρξη ισχύος 
της απόφασης αυτής. 

Άρθρο 2 

Ασφαλιστικές εισφορές 

Τα ποσοστά των ασφαλιστικών εισφορών εργοδότη και 
ασφαλισμένου που καταβάλονται στον κλάδο κύριας σύ¬ 
νταξης του ΙΚΑ-ΕΤΑΜ, για τους μέχρι την ημερομηνία 
ένταξης ασφαλισμένους του κλάδου σύνταξης του ΤΑΠ- 
ΙΛΤ, οι οποίοι έχουν υπαχθεί στην ασφάλιση οποιουδήπο- 
τε φορέα κύριας ασφάλισης μέχρι 31.12.1992, διαμορ¬ 
φώνονται στο ύψος των εισφορών ασφαλισμένου και ερ¬ 
γοδότη που ισχύουν για τον εν λόγω κλάδο του ΙΚΑ-ΕΤΑΜ 
ως εξής: 

α) εισφορά του ασφαλισμένου ίση με 6,67% από 
1.6.2004, που υπολογίζεται στις πάσης φύσεως αποδο¬ 
χές, όπως αυτές καθορίζονται στην παρ. 5 του άρθρου 9 
του καταστατικού του ΤΑΠ-ΙΛΤ. 


β) εισφορά του εργοδότη ίση με 24,80% από 1.6.2006, 
19,10% από 1.1.2007, και 13,33% από 1.1.2008, που υπο¬ 
λογίζεται στις ίδιες ως ανωτέρω πάσης φύσεως αποδοχές. 

Άρθρο 3 
Έναρξη ισχύος 

Η ισχύς της παρούσας αρχίζει από την 1.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ ΡΟΒ. ΣΠΥΡΟΠΟΥΛΟΣ 

-♦- 

Αριθ. 14150,14152 (5) 

Καθιέρωση υπερωριακής εργασίας για έξι (8) Αστυνομι¬ 
κούς που έχουν αποσπασθεί για εκτέλεση υπηρεσίας: 

1) στον Ειδικό Εφέτη Ανακριτή Ζερβομπεάκο Λεωνίδα, 

2) στους Επίκουρους Εφέτες Ανακριτές Μπίρμπο Θε¬ 
οχάρη και Πετρόπουλο Πάνο και 3) στην Εφέτη Αθη¬ 
νών Καστανά-Κασιακόγια Νίκη. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 754/78 αρ. 7 όπως αντικαταστά- 
θηκε με το άρθρο 5 του Ν. 104/88. 

2. Τις διατάξειςτου άρθρου 16του Ν. 3205/2003 (ΦΕΚ 
297/Α'). 

3. Το γεγονός ότι πρέπει να εγκριθεί υπερωριακή εργα¬ 
σία για τους οκτώ (8) Αστυνομικούς, οι οποίοι έχουν απο¬ 
σπασθεί για εκτέλεση υπηρεσίας προσωπικής ασφάλει¬ 
ας: 1) του Ειδικού Εφέτη Ανακριτού Ζερβομπεάκου Λεω¬ 
νίδα, 2) των Επίκουρων Εφετών Ανακριτών Μπίρμπου 
θεοχάρη και Πετρόπουλου Πάνου και 3) της Εφέτου Αθη¬ 
νών Καστανά-Κασιακόγια Νίκης. 

4. Το γεγονός ότι από την παρούσα απόφαση προκα- 
λείται δαπάνη σε βάρος του ειδικού φορέα 17-210, 
25.232,00 ΕΥΡΩ στο ΚΑΕ 0511 και 7.744,00 ΕΥΡΩ στο 
ΚΑΕ 0512, στους οποίους οι εγγεγραμμένες πιστώσεις 
επαρκούν, αποφασίζουμε: 

Εγκρίνουμε την καθιέρωση υπερωριακής εργασίας για 
οκτώ (8) Αστυνομικούς που έχουν αποσπασθεί για εκτέ¬ 
λεση υπηρεσίας προσωπικής ασφάλειας, για το έτος 
2004, 1) στον Ειδικό Εφέτη Ανακριτή Ζερβομπεάκο Λεω¬ 
νίδα, 2) στους Επίκουρους Εφέτες Ανακριτές Μπίρμπο 
Θεοχάρη και Πετρόπουλο Πάνο και 3) στην Εφέτη Αθη¬ 
νών Καστανά-Κασιακόγια Νίκη, κατά μήνα ως εξής: 

1) Στον Ειδικό Εφέτη Ανακριτή Ζερβομπεάκο Λεωνίδα: 

(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος. 

β) 16 ώρες για εργασία κατά τις νυχτερινές ώρες από 
22η μέχρι 6η πρωινή, Κυριακές και εξαιρέσιμες ημέρες 
από 6η πρωινή μέχρι 22η ώρα, για κάθε μήνα έκαστος. 

2) Στον Επίκουρο Εφέτη Ανακριτή Μπίρμο Θεοχάρη: 

(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος. 

β) 16 ώρες για εργασία κατά τις νυχτερινές ώρες από 
22η μέχρι 6η πρωινή, Κυριακές και εξαιρέσιμες ημέρες 
από 6η πρωινή μέχρι 22η ώρα, για κάθε μήνα έκαστος. 

3) Στον Επίκουρο Εφέτη Ανακριτή Πετρόπουλο Πάνο: 

(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος. 

β) 16 ώρες για εργασία κατά τις νυχτερινές ώρες από 
22η μέχρι 6η πρωινή, Κυριακές και εξαιρέσιμες ημέρες 
από 6η πρωινή μέχρι 22η ώρα, για κάθε μήνα έκαστος. 

4) Στην Εφέτη Αθηνών Καστανά-Κασιακόγια Νίκη: 

(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος. 

β) 16 ώρες για εργασία κατά τις νυχτερινές ώρες από 
22η μέχρι 6η πρωινή, Κυριακές και εξαιρέσιμες ημέρες 
από 6η πρωινή μέχρι 22η ώρα, για κάθε μήνα έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

( 6 ) 

Σύσταση Εκκλησιαστικού Ιδρύματος υπό την επωνυμίαν 
«ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ ΑΓΙΟΥ ΝΙΚΟΛΑ¬ 
ΟΥ ΙΛΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψιν: 

1. Τας διατάξεις της παραγρ. 2 του άρθρου 29 του Νό¬ 
μου 590/1977 «Περί Καταστατικού Χάρτου της Εκκλησίας 
της Ελλάδος». 

2. Τας υποχρεώσεις Αυτής τας απορρεούσας εκ των 
Ευαγγελικών Επιταγών, των Ιερών Κανόνων και των Νό¬ 
μων του Κράτους προς το Χριστεπώνυμοντης Εκκλησίας 
πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιεράς Μητροπόλεως Αττικής. 

4. Την 333/20.10.2003 Πρότασιν του Σεβασμιωτάτου 
Μητροπολίτου Αττικής Παντελεήμονος. 

5. Την από 16.1.2004 Γνωμάτευσιντης Νομικής Υπηρε¬ 
σίας της Εκκλησίας της Ελλάδος. 

6. Την από 5.2.2004 Απόφασιν Αυτής, αποφασίζει: 

Συνιστά εις την Ιερά Μητρόπολιν Αττικής Εκκλησιαστι¬ 
κόν Ίδρυμα υπό την επωνυμίαν: «Παιδικός Σταθμός Ιερού 
Ναού Αγίου Νικολάου Ιλίου», το οποίον θα λειτουργεί ως 
εξηρτημένη Υπηρεσία του Νομικού Προσώπου του Ιερού 
Ναού Αγίου Νικολάου Ιλίου, ανήκοντος εις την Ιερόν Μη- 
τρόπολιν Αττικής και θα εδρεύη εις την πολιν του Ιλίου. Η 
οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του επο¬ 
μένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥ¬ 
ΜΑΤΟΣ ΥΠΟ ΤΗΝ ΕΠΩΝΥΜΙΑ «ΠΑΙΔΙΚΟΣ ΣΤΑΘΜΟΣ ΙΕ¬ 
ΡΟΥ ΝΑΟΥ ΑΓΙΟΥ ΝΙΚΟΛΑΟΥ ΙΛΙΟΥ» ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΑΤΤΙΚΗΣ. 

Άρθρο 1 

«Σύσταση - Επωνυμία - Έδρα». 

Στην Ενορία Αγίου Νικολάου Ιλίου της Ιεράς Μητροπό¬ 
λεως Αττικής συνιστάται Εκκλησιαστικό Ίδρυμα, με την 
επωνυμία «ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ ΑΓΙΟΥ ΝΙ¬ 
ΚΟΛΑΟΥ ΙΛΙΟΥ», το οποίο θα λειτουργεί ως υπηρεσία του 


Νομικού Προσώπου της οικείας Ενορίας, εξαρτημένη από 
αυτό, αυτοτελούς διαχείρισης και μη κερδοσκοπικού χα¬ 
ρακτήρα, και θα διέπεται από τις διατάξεις του παρόντος 
Κανονισμού. Έδρα του Ιδρύματος τούτου είναι η πόλη του 
Ιλίου. Το Ίδρυμα θα στεγάζεται σε ακίνητο ιδιοκτησίας της 
Ενορίας, το οποίο ευρίσκεται στην οδό Αγ. Νικολάου, 
«Πλατεία Ουσίας» 13451 - ΚΑΜΑΤΕΡΟ, παραπλεύρως Ιε¬ 
ρού Ναού, σε χώρο Α' ορόφου, ισογείου με τις αίθουσες 
του Ιερού Ναού. 

Άρθρο 2 

«Σκοποί». 

Σκοποί του Ιδρύματος είναι: 

α. Η εν γένει συμβολή στην πληρέστερη και αρτιότερη 
πνευματική, ποιμαντική, ιεραποστολική, κοινωνική και φι¬ 
λανθρωπική διακονία της τοπικής Εκκλησίας στο πλαίσιο 
της Ορθόδοξης Πίστης, Παράδοσης και Διδασκαλίας, 

β. Η εξυπηρέτηση, φύλαξη, προστασία, σίτιση, ιατρο¬ 
φαρμακευτική περίθαλψη, διαπαιδαγώγηση, δημιουργι¬ 
κή απασχόληση, ψυχαγωγία και εν γένει φροντίδα νηπίων 
και παιδιών εργαζόμενων συζύγων ή ατόμων, που, κατά 
προτίμηση, κατοικούν ή διαμένουν στην περιφέρεια της 
Ενορίας Αγίου Νικολάου Ιλίου και στις περιφέρειες ομό¬ 
ρων Ενοριών της Ιεράς Μητροπόλεως Αττικής. 

Άρθρο 3 

«Παρεχόμενες υπηρεσίες». 

Το Ίδρυμα παρέχει, μεταξύ άλλων, στα φιλοξενούμενα 
και εξυπηρετούμενα νήπια και παιδιά για ορισμένο χρονι¬ 
κό διάστημα της ημέρας συγκεκριμένες υπηρεσίες και 
εξασφαλίζει σε αυτά τα ακόλουθα: 

• υγιεινή και ασφαλή παραμονή, προσαρμοσμένη στις 
ανάγκες της ηλικίας τους, 

• απασχόληση, καλλιέργεια και διαπαιδαγώγηση, παι¬ 
χνίδι, ψυχαγωγία, ανάπαυση και ψυχολογική αρωγή ανά¬ 
λογα με την ηλικία τους, 

• μέριμνα για την ομαλή ψυχοσυναισθηματική και υγιή 
ανάπτυξή τους και παροχή συμβουλευτικής ενημέρωσης 
και υποστήριξης στις οικογένειέςτους, 

• υγιεινή και επαρκή διατροφή, με σωστή ποιοτική σύν¬ 
θεση ανάλογα με την ηλικία τους, 

• φροντίδα για την ατομική καθαριότητά τους, καθώς 
και την καθαριότητα των χώρων του Ιδρύματος, και 

• τακτική ιατρική παρακολούθηση και ιατροφαρμακευ¬ 
τική περίθαλψή τους. 

Άρθρο 4 

«Προϋποθέσεις εισαγωγής». 

1. Στο Ίδρυμα γίνονται δεκτά και εγγράφονται νήπια και 
παιδιά εργαζόμενων συζύγων, ιδίως πολυτέκνων, ή ατό¬ 
μων, που, κατά προτίμηση, κατοικούν ή διαμένουν στην 
περιφέρεια της οικείας Ενορίας και στις περιφέρειες ομό¬ 
ρων Ενοριών της Ιεράς Μητροπόλεως Αττικής, ανεξαρ¬ 
τήτως φύλου, ηλικίας από 2,5 χρόνων και άνω, που δεν 
πάσχουν από ανίατο νόσημα ή μολυσματική νόσο, αφού 
υποβληθούν ως δικαιολογητικά σχετική αίτηση του εν¬ 
διαφερομένου γονέα, ληξιαρχική πράξη γέννησηςτου νη¬ 
πίου ή παιδιού ή πιστοποιητικό οικογενειακής κατάστα¬ 
σης από το οποίο να προκύπτει η ηλικία του, και πιστοποι¬ 
ητικό υγείας του νηπίου ή παιδιού. 

2. Ο αριθμός των φιλοξενούμενων και εξυπηρετούμε¬ 
νων νηπίων και παιδιών καθορίζεται με απόφαση του Διοι¬ 
κητικού Συμβουλίου του Ιδρύματος σύμφωνα και με την 

ελάχιστη απαιτούμενη δυναμικότητά του. Επίσης, με 
απόφαση του Διοικητικού Συμβουλίου καθορίζεται και το 
ποσό της εισφοράς που οι εργαζόμενοι /ες σύζυγοι ή τα 
εργαζόμενα άτομα, των οποίων τα νήπια και παιδιά φιλο¬ 
ξενούνται και εξυπηρετούνται στο Ίδρυμα, καταβάλλουν 
σε μηνιαία βάση, ανάλογα με τις οικονομικές τους δυνα¬ 
τότητες. 

Άρθρο 5 

«Οργάνωση - Διοίκηση - Διοικητικό Συμβούλιο». 

1. Το Ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Αττικής και διοικείται 
από πενταμελές Διοικητικό Συμβούλιο (εφεξής Δ.Σ.) που 
απαρτίζεται από: 

α) τον εκάστοτε Σεβασμιώτατο Μητροπολίτη Αττικής, 
ως Πρόεδρο, 

β) τον εκάστοτε Πρόεδρο του Εκκλησιαστικού Συμβου¬ 
λίου του Ιερού Ναού Αγίου Νικολάου Ιλίου, ως Αντιπρόε¬ 
δρο, ο οποίος, σε περίπτωση απουσίας ή κωλύματος του 
Σεβασμιωτάτου Μητροπολίτου, θα αναπληρώνει αυτόν 
και θα προεδρεύει του Δ.Σ., 

γ) τέσσερα από τα μέλη του ως άνω Εκκλησιαστικού 
Συμβουλίου, 

δ) ένα πρόσωπο από τους πιστούς της Ενορίας Αγίου 
Νικολάου Ιλίου, άνδρα ή γυναίκα, που διακρίνεται για το 
ήθος, την πνευματική κατάρτιση και ωριμότητά του/της 
και το ενδιαφέρον του/της για τη ζωή και το έργο της Ενο- 
ρίας. 

2. Τα ως άνω πέντε τακτικά μέλη του Δ.Σ. (των παρα¬ 
γράφων 1 γ και 1 δ) διορίζονται, μαζί με τα αντίστοιχα ανα¬ 
πληρωματικά τους, για μία τριετία από τον Σεβασμιώτατο 
Μητροπολίτη Αττικής, ύστερα από έγγραφη πρόταση του 
Προέδρου του Εκκλησιαστικού Συμβουλίου. Οι διορισθέ- 
ντες δύνανται να επαναδιορισθούν, το δε αξίωμα των με¬ 
λών του Δ.Σ. είναι τιμητικό και άμισθο. 

3. Μέλη του Δ.Σ., που δεν ανταποκρίνονται στα καθήκο- 
ντά τους ή κωλύονται στην άσκηση αυτών, ή δεν συμβάλ¬ 
λουν στην εύρυθμη, ομαλή, απρόσκοπτη και αποτελε¬ 
σματική λειτουργία του Ιδρύματος, ή προβαίνουν σε 
ενέργειες που έρχονται σε αντίθεση με τους σκοπούςτου 
Ιδρύματος, ή παραιτούνται πριν από τη λήξη της θητείας 
τους, παύονται και αντικαθίστανται από τον Σεβασμιώτα¬ 
το Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα και 
τον Ταμία. 

5. Το Δ.Σ. συνέρχεται τακτικά κάθε δύο μήνες και εκτά¬ 
κτως όταν παρίσταται ανάγκη, ύστερα από πρόσκληση 
του Προέδρου ή, σε περίπτωση απουσίας ή κωλύματος 
αυτού, του Αντιπροέδρου, ή ύστερα από έγγραφη αίτηση 
προς τον Πρόεδρο τριών τουλάχιστον μελών του Δ.Σ., 
στην οποία θα πρέπει να αναφέρουν τα προτεινόμενα 
προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νόμιμα 
όταν παρίσταται οπωσδήποτε ο Πρόεδρος ή, σε περί¬ 
πτωση απουσίας ή κωλύματος αυτού, ο Αντιπρόεδρος και 
τρία τουλάχιστον από τα μέλη του, οι δε αποφάσεις αυτού 
λαμβάνονται κατά πλειοψηφία των παρόντων μελών και 
εγκρίνονται από το οικείο Μητροπολιτικό Συμβούλιο. Σε 
περίπτωση ισοψηφίας υπερισχύει η ψήφος του Προέ¬ 
δρου. 


Άρθρο 6 

«Αρμοδιότητες του Διοικητικού Συμβουλίου». 

Το Δ.Σ. του Ιδρύματος έχει τις ακόλουθες αρμοδιότητες: 
α. αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στη διαχείρι¬ 
ση και αξιοποίηση εν γένειτων κάθε φύσης περιουσιακών 
στοιχείων, που έχουν διατεθεί σε χρήση του Ιδρύματος, 
και στη διάθεση των πόρων του Ιδρύματος, καθώς και για 
κάθε ενέργεια που σχετίζεται με την εκπλήρωση των σκο¬ 
πών του Ιδρύματος, 

β. συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Αττικής 
καιτο Εκκλησιαστικό Συμβούλιο του Ιερού Ναού Αγίου Νι¬ 
κολάου Ιλίου, με τα Εκκλησιαστικά Συμβούλια ομόρων Ιε¬ 
ρών Ναών και τα Διοικητικά Συμβούλια των φιλανθρωπι¬ 
κών, κοινωφελών και λοιπών Εκκλησιαστικών Ιδρυμάτων 
της περιφέρειας της οικείας Ιεράς Μητροπόλεως, με διά¬ 
φορους πολιτιστικούς, επιστημονικούς και φιλανθρωπι¬ 
κούς συλλόγους, καθώς και με την Νομαρχιακή και την 
Τοπική Αυτοδιοίκηση, τους τοπικούς φορείς και εν γένει 
τις αρμόδιες κρατικές υπηρεσίες για την προαγωγή και 
επίτευξη των σκοπών του Ιδρύματος, 
γ. μεριμνά για την εξεύρεση οικονομικών πόρων και την 
επαύξηση αυτών και για την εύρυθμη, ομαλή, απρόσκο¬ 
πτη και αποτελεσματική λειτουργία του Ιδρύματος, 
δ. προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ενορίας του αναγκαίου για τη 
λειτουργία του Ιδρύματος έμμισθου (τακτικού) προσωπι¬ 
κού, σύμφωνα με τις διατάξεις της κείμενης νομοθεσίας, 
και στο διορισμό στο αυτό Νομικό Πρόσωπο του εθελο¬ 
ντικού προσωπικού, που προέρχεται από τους πιστούς 
της οικείας Ενορίας και εν γένει της τοπικής Εκκλησίας, 
άνδρες ή γυναίκες, που διακρίνονται για το ήθος, την 
πνευματική κατάρτιση και ωριμότητά τους, τις εξειδικευ- 
μένες γνώσεις και εμπειρίες τους καιτο ενδιαφέρον τους 
για τη ζωή καιτο έργο της Ενορίας, 
ε. αποφασίζει επί των αιτήσεων εισαγωγής/εγγραφής 
στο Ίδρυμα, για τον αριθμό των φιλοξενούμενων και εξυ¬ 
πηρετούμενων νηπίων και παιδιών και για το, κατά περί¬ 
πτωση, ύψος του ποσού της εισφοράς, που οι εργαζόμε- 
νοι/ες σύζυγοι ή τα εργαζόμενα άτομα, των οποίων τα νή¬ 
πια και παιδιά φιλοξενούνται και εξυπηρετούνται στο 
Ίδρυμα, καταβάλλουν σε μηνιαία βάση, 
στ. καταρτίζει τον ετήσιο Προϋπολογισμό και τον ετή¬ 
σιο Απολογισμό του Ιδρύματος, τους οποίους και υπο¬ 
βάλλει για έγκριση στο οικείο Μητροπολιτικό Συμβούλιο, 
ζ. εισηγείται στο οικείο Μητροπολιτικό Συμβούλιο, το 
οποίο και αποφασίζει σχετικά, την αποδοχή ή την αποποί¬ 
ηση δωρεών, κληρονομιών και κληροδοσιών κινητών και 
ακινήτων φυσικών και νομικών προσώπων, καταλειπόμε- 
νων υπέρ αυτού, καιτα σχετικά με τη άσκηση αγωγών, την 
παραίτηση από δικόγραφα αγωγών, από διαδικαστικές 
πράξεις και από ολόκληρη την δίκη, την παραίτηση από 
ένδικα μέσα, τον συμβιβασμό ή την εξωδικαστική επίλυση 
διαφορών, 

η. αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανονι¬ 
σμού και δεν προβλέπεται ρητά σε αυτόν, με την επιφύ¬ 
λαξη της έγκρισης των Πράξεών του από το οικείο Μη- 
τροπολιτικό Συμβούλιο. 

Άρθρο 7 

«Αρμοδιότητες του Προέδρου, του Αντιπροέδρου, 
του Γραμματέα και του Ταμία του Διοικητικού Συμβουλίου» 

1. Ο Πρόεδρος του Δ.Σ.: 

α. έχει την εποπτεία όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. για την υλοποίηση των σκοπών του Ιδρύματος, 
β. εκπροσωπεί το Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ. λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γ ραμματέαήτον Διευθυντή όλη την αλληλογραφία αυτού 
και συνυπογράφει με τον Ταμία τα οικονομικής φύσεως 
έγγραφα, 

δ. συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων, 
ε. εν γένει μεριμνά για την εφαρμογή των διατάξεων του 
παρόντος Κανονισμού και των αποφάσεων του Δ.Σ. 

2. Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

3.0 Γραμματέαςτου Δ.Σ. τηρείτο Βιβλίο Πρωτοκόλλου 
εισερχομένων και εξερχομένων εγγράφων του Ιδρύμα¬ 
τος και συντάσσει όλα τα έγγραφα και όλη την αλληλο¬ 
γραφία του Ιδρύματος για την οποία ενημερώνειτον Πρό¬ 
εδρο και για την οποία ενημερώνει τον Πρόεδρο και την 
οποία συνυπογράφει με αυτόν. Τις ως άνω αρμοδιότητες 
του μπορεί να αναλάβει ο/η Διευθυντής/Διευθύντριατου 
Ιδρύματος κατόπιν ειδικής προς τούτο εξουσιοδότησης 
από το Δ.Σ. Επίσης, τηρεί λοιπά Γενικά Βιβλία, απαραίτη¬ 
τα για τη λειτουργία του Ιδρύματος, των οποίων την συ¬ 
ντήρηση ήθελε αποφασίσει το Δ.Σ. αυτού, και το Βιβλίο 
Πρακτικών των Συνεδριάσεων του Δ.Σ. του Ιδρύματος, 
συνυπογράφει με τον Πρόεδρο τα εν λόγω πρακτικά τα 
οποία συντάσσει και φυλάσσει τα έγγραφα, τη αλληλο¬ 
γραφία, τα Βιβλία και τη σφραγίδα του Ιδρύματος. 

4.0 Ταμίας ενεργεί για λογαριασμό του Δ.Σ., έναντι του 
οποίου είναι υπόλογος, τις διαχειριστικές πράξεις ανα¬ 
φορικά με τα κάθε φύσης περιουσιακά στοιχεία, που 
έχουν διατεθεί σε χρήση του Ιδρύματος. Τηρείτο Βιβλίο 
Ταμείου, καθώς και τα Διπλότυπα Γ ραμμάτια Εισπράξεως 
και Εντάλματα Πληρωμής του Ιδρύματος, εισπράττει κά¬ 
θε έσοδο του Ιδρύματος με διπλότυπα Γραμμάτια Ει- 
σπράξεως, θεωρημένα από την οικεία Ιερά Μητρόπολη 
με τη ένδειξη «Δια τον Παιδικό Σταθμό Ιερού Ναού Αγίου 
Νικολάου Ιλίου», τα οποία συνυπογράφει με τον Πρόε¬ 
δρο, διενεργεί τις πληρωμές για κάθε δαπάνη που προ- 
βλέπεται στον εγκεκριμένο Προϋπολογισμό βάσει διπλο¬ 
τύπων Ενταλμάτων Πληρωμής, θεωρημένων από την οι¬ 
κεία Ιερά Μητρόπολη, τα οποία επίσης συνυπογράφει, 
όπως άλλωστε και όλα τα οικονομικής φύσης έγγραφα, 
μετον Πρόεδρο, ευθύνεταιγιατην φύλαξη τωνχρημάτων 
του Ιδρύματος, τα οποία κατατίθενται σε ιδιαίτερο λογα¬ 
ριασμό μίας από τις Τράπεζες που λειτουργούν στην πό¬ 
λη του Ιλίου στο όνομα του Νομικού Προσώπου της οικεί¬ 
ας Ενορίας με την ένδειξη «Δια τον Παιδικό Σταθμό Ιερού 
Ναού Αγίου Νικολάου Ιλίου», έχει την ευχέρεια να παρα¬ 
κρατεί εξ αυτών ποσό αναγκαίο για την κάλυψη των εκτά¬ 
κτων και επειγουσών δαπανών του Ιδρύματος, το ύψος 


του οποίου καθορίζεται με απόφαση του Δ.Σ., και διενερ¬ 
γεί αναλήψεις χρημάτων κατόπιν απόφασης του Δ.Σ., για 
την λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, ως Προέδρου. Επίσης, τηρεί 
το Βιβλίο Κτηματολογίου και το Βιβλίο Υλικού. 

Άρθρο 8 

«Προσωπικό του Ιδρύματος» 

1. Το προσωπικό του Ιδρύματος, που πρέπει να είναι 
εξειδικευμένο και επιλεγμένο με κριτήριο και γνώμονα 
την αγάπη για το παιδί, διακρίνεται σε εθελοντικό και έμ¬ 
μισθο (τακτικό). Στο εθελοντικό προσωπικό συγκαταλέ¬ 
γονται όσοι/όσες (νηπιαγωγοί, βοηθοί νηπιαγωγού, παι¬ 
δίατροι, νοσηλευτές, υπάλληλοι καθαριότητας, μάγει- 
ροι/μαγείρισες, καθηγητές ή δάσκαλοι, κοινωνικοί 
λειτουργεί, ψυχολόγοι κ.λ.π.) με τη θέλησή τους και άνευ 
αμοιβής παρέχουν τις υπηρεσίες τους στο Ίδρυμα. Το έμ¬ 
μισθο (τακτικό) προσωπικό προσλαμβάνεται από το Νο¬ 
μικό Πρόσωπο της οικείας Ενορίας, απασχολείται, αμεί¬ 
βεται και παύεται, σύμφωνα με τις διατάξεις της κείμενης 
νομοθεσίας. 

2. Για την εύρυθμη, ομαλή, απρόσκοπτη, αποτελεσμα¬ 
τική και σύννομη λειτουργία του Ιδρύματος προσλαμβά¬ 
νεται Διευθυντής/Διευθύντρια ο οποίος/η οποία, μεταξύ 
άλλων, έχει την ευθύνη για τη λειτουργία και διαχείριση 
του Ιδρύματος και συντονίζει το προσωπικό αυτού υπό 
την καθοδήγηση και τις εντολές του Προέδρου του Δ.Σ. 
του, μεριμνά για την υγιεινή κατάσταση των φιλοξενού¬ 
μενων και εξυπηρετούμενων νηπίων και παιδιών, για την 
καλή διατροφή και για τη διαπαιδαγώγησή τους, επο¬ 
πτεύει την καθαριότητα του Ιδρύματος, απασχολείτο νή¬ 
πια και τα παιδιά κατά το παιδαγωγικό πρόγραμμα τις 
ώρες που δεν ασκεί διοικητικά καθήκοντα, αναπληρώνει 
σε περίπτωση απουσίας τον/την Νηπιαγωγό εάν στο 
Ίδρυμα δεν απασχολείται Βοηθός Νηπιαγωγού, παρέχει 
συμβουλευτική ενημέρωση και υποστήριξη στους γονείς 
των φιλοξενούμενων και εξυπηρετούμενων νηπίων και 
παιδιών και τηρεί το Βιβλίο Συμβάντων, τις Ατομικές Κάρ¬ 
τες Υγείας Νηπίων και Παιδιών, το Βιβλίο Παρουσίας Νη¬ 
πίων και Παιδιών, το Βιβλίο Εκδρομών, Επισκέψεων, Ομι¬ 
λιών και Διαλέξεων, το Βιβλίο Παρουσίας Προσωπικού 
του Ιδρύματος, το Μητρώο Νηπίων και Παιδιών, και, δυ¬ 
νάμει ειδικής προς τούτο εξουσιοδότησης από το Δ.Σ., το 
Βιβλίο Πρωτοκόλλου εισερχομένων και εξερχομένων εγ¬ 
γράφων. 

3. Επίσης προσλαμβάνονται ή διορίζονται ανάλογα με 
τη δυναμικότητα του Ιδρύματος, τουλάχιστον ένας/μία 
Ιατρός - Παιδίατρος, εσωτερικός ή εξωτερικός, τουλάχι¬ 
στον ένας/μία υπάλληλος καθαριότητας βοηθητικών ερ¬ 
γασιών, ένας/μία μάγειρας/μαγείρισα με ανάλογη εμπει¬ 
ρία και καθηγητές ή δάσκαλοι μουσικής, ξένων γλωσσών, 
ρυθμικής κ.λ.π. 

4. Οι θέσεις πάντως του προσωπικού του Ιδρύματος κα¬ 
θορίζονται μετον Εσωτερικό Κανονισμό λειτουργίας αυ¬ 
τού που καταρτίζει το Δ.Σ. του. Στον εν λόγω Κανονισμό, 
που εγκρίνεται από το οικείο Μητροπολιτικό Συμβούλιο, 
εξειδικεύονται, μεταξύ άλλων, οι υποχρεώσεις, οι αρμο¬ 
διότητες και τα καθήκοντα των μελών του προσωπικού. 

Άρθρο 9 

«Τηρούμενα Βιβλία». 

α. Το Ίδρυμα έχει αυτοτελή διαχείριση, τηρεί δε υπο- 
χρεωτικώς, με τη μέριμνα του Δ.Σ., τα Γενικά καιΔιαχειρι- 

στικά αυτού Βιβλία, τα οποία πρέπει να φέρουν ιδία αρίθ¬ 
μηση το καθένα κατά φύλλο και να είναι θεωρημένα για 
κάθε νόμιμη χρήση από την Ιερά Μητρόπολη Αττικής, 
ήτοι: 

1. Βιβλίο Πρωτοκόλλου εισερχομένων και εξερχομένων 
εγγράφων, 

2. Βιβλίο Πρακτικών των Συνεδριάσεων του Δ.Σ., 

3. Βιβλίο Συμβάντων, 

4. Ατομικές Κάρτες Υγείας Νηπίων και Παιδιών, 

5. Βιβλίο Παρουσίας Νηπίων και Παιδιών, 

6. Βιβλίο Εκδρομών, Επισκέψεων, Ομιλιών και Διαλέξε¬ 
ων, 

7. Βιβλίο Παρουσίας Προσωπικού, 

8. Μητρώο Νηπίων και Παιδιών, 

9. Βιβλίο Ταμείου και αριθμημένα κατ’ αύξοντα αριθμό 
Διπλότυπα Γραμμάτια Εισπράξεως και Εντάλματα Πλη¬ 
ρωμής, τα οποία είναι εκτελεστέα εφόσον φέρουν την 
υπογραφήτου Προέδρου καιτουΤαμίατουΔ.Σ.του Ιδρύ¬ 
ματος, 

10. Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

11. Βιβλίο Υλικού, στο οποίο καταγράφονται άλατα ακί¬ 
νητα περιουσιακά στοιχεία, που έχουν διατεθεί σε χρήση 
του Ιδρύματος. 

β. Το Ίδρυμα τηρεί επίσης και άλλα Γενικά Βιβλία, τα 
οποία κρίνονται από το Δ.Σ. αυτού απαραίτητα για τη λει¬ 
τουργία του. 

Άρθρο 10 

«Πόροιτου Ιδρύματος και διάθεσή τους». 

1. Πόροι του Ιδρύματος είναι: 

α. η ετήσια επιχορήγηση της Ενορίας Αγίου Νικολάου 
Ιλίου, 

β. πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.α., 

γ. δωρεές, κληρονομιές και κληροδοσίες κινητών και 
ακινήτων φυσικών και νομικών προσώπων, καταλειπόμε- 
νες υπέρ αυτού καιπεριερχόμενες κατά πλήρη κυριότητα 
στο Νομικό Πρόσωπο της οικείας Ενορίας, 

δ. πρόσοδοι από την αξιοποίηση των κινητών και ακινή¬ 
των περιουσιακών στοιχείων που έχουν διατεθεί σε χρή¬ 
ση του Ιδρύματος, 

ε. τόκοι από καταθέσεις του Ιδρύματος, 

στ. εισφορές, σε είδος ή σε χρήμα, φίλων του Ιδρύμα¬ 
τος, 

ζ. κρατικές επιχορηγήσεις, επιχορηγήσεις από σχετικά 
με τους σκοπούς του Ιδρύματος προγράμματα της Ευ¬ 
ρωπαϊκής Ένωσης, επιχορηγήσεις της Νομαρχιακής ή 
της Τοπικής Αυτοδιοίκησης, Οργανισμών και άλλων Νο¬ 
μικών Προσώπων Δημοσίου ή Ιδιωτικού Δικαίου, επιχορη¬ 
γήσεις φυσικών προσώπων και κάθε άλλη νόμιμη επιχο¬ 
ρήγηση, 

η. οι εισφορές που οι εργαζόμενοι/ες σύζυγοι ή τα ερ¬ 
γαζόμενα άτομα, των οποίων τα νήπια και παιδιά φιλοξε¬ 
νούνται και εξυπηρετούνται στο Ίδρυμα, καταβάλλουν σε 
μηνιαία βάση, ανάλογα με τις οικονομικές τους δυνατό¬ 
τητες, 

θ. κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε νόμιμη πηγή 
και δεν κατονομάζεται ρητά στον παρόντα Κανονισμό, κα¬ 
τόπιν απόφασης του οικείου Μητροπολιτικού Συμβουλί¬ 


ου, προτάσειτου Δ.Σ. του Ιδρύματος, στην οποία θα ορί¬ 
ζεται ειδικά η νομιμότητα της σχετικής πράξης αποδοχής 
της προσόδου και εάν αυτή εξυπηρετείτους σκοπούς του 
Ιδρύματος. 

2. Η περιέλευση οιουδήποτε κινητού ή ακίνητου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού Προσώπου της οικείας Ενορίας, στο οποίο 
μεταβιβάζεται η κυριότητα, νομή και κατοχή του πράγμα¬ 
τος. Στην πράξη δε της μεταβίβασης γίνεται ειδικότερη 
μνεία και αναφορά με την ένδειξη «Διά τον Παιδικό Σταθ¬ 
μό Ιερού Ναού Αγίου Νικολάου Ιλίου», το οποίο, ως Εκ¬ 
κλησιαστικό Ίδρυμα, θα έχει την χρήση, για όσο χρόνο 
υφίσταται, προς εκπλήρωση των σκοπώντου. 

3. Οι ανωτέρω πόροιτου Ιδρύματος διατίθενται κατόπιν 
απόφασης του Δ.Σ. αυτού, που εγκρίνεται από το οικείο 
Μητροπολιτικό Συμβούλιο, για: 

α. την εξυπηρέτηση, φύλαξη, προστασία, σίτιση, ιατρο¬ 
φαρμακευτική περίθαλψη, διαπαιδαγώγηση, δημιουργι¬ 
κή απασχόληση, ψυχαγωγία και φροντίδα των φιλοξε¬ 
νούμενων και εξυπηρετούμενων νηπίων και παιδιών, 
β. την κάλυψη των δαπανών συντήρησης, επισκευής, 
διαρρύθμισης κ.λ.π. του ακινήτου στο οποίο στεγάζεται 
το Ίδρυμα, 

γ. την κάλυψη των τρεχουσών δαπανών διοίκησης και 
λειτουργίας του Ιδρύματος, 
δ. την προμήθεια του απαραίτητου εξοπλισμού και λοι¬ 
πών κινητών περιουσιακών στοιχείων και αναλωσίμων 
προς εξυπηρέτηση των σχετικών αναγκών, 
ε. τις αμοιβές και τις ασφαλιστικές εργοδοτικές εισφο¬ 
ρές του υπηρετούντος έμμισθου (τακτικού) προσωπικού, 
σύμφωνα με τις διατάξεις της κείμενης νομοθεσίας, 
στ. την κάλυψη κάθε άλλης δαπάνης του Ιδρύματος που 
προβλέπεται στον εγκεκριμένο Προϋπολογισμό αυτού 
και κάθε δαπάνης που ανακύπτει και αποσκοπεί στην επί¬ 
τευξη των σκοπών αυτού. 

Άρθρο 11 

«Έλεγχος του Ιδρύματος». 

Το Ίδρυμα οφείλει να επιτρέπει στον/ στην Κοινωνικό/ή 
Σύμβουλο, τον/την οριζόμενο/η στην κατά τόπον αρμόδια 
εποπτεύουσα Νομαρχιακή Αυτοδιοίκηση, την ελεύθερη 
πρόσβαση σε όλους τους χώρους του και να εξασφαλίζει 
σε αυτόν/αυτήν την ακώλυτη άσκηση των καθηκόντων 
ελέγχου, επίβλεψης και συνεχούς παρακολούθησης της 
λειτουργίας του και των υπηρεσιών που αυτό παρέχει ως 
προς την ποιότητα και την επάρκειά τους. 

Άρθρο 12 

«Σφραγίδα του Ιδρύματος-Τελικές διατάξεις». 

Το Ίδρυμα έχει ίδια σφραγίδα με δύο επάλληλους κύ¬ 
κλους, η οποία φέρει στο κέντρο την εικόνα του Αγίου Νι¬ 
κολάου. Στον μεν εξωτερικό κύκλο αναγράφονται οι λέ¬ 
ξεις «ΙΕΡΑ ΜΗΤΡΟΠΟΛΙΣ ΑΤΤΙΚΗΣ», στον δε εσωτερικό η 
επωνυμία του Ιδρύματος «ΠΑΙΔΙΚΟΣ ΣΤΑΘΜΟΣ ΙΕΡΟΥ 
ΝΑΟΥ ΑΓΙΟΥ ΝΙΚΟΛΑΟΥ ΙΛΙΟΥ». 

Άρθρο 13 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Διαρκούς Ιεράς Συνόδου 
κατόπιν αιτιολογημένης απόφασηςτου Δ.Σ. αυτού, για τη 
λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, ως Προέδρου, που εγκρίνεται 
από το οικείο Μητροπολιτικό Συμβούλιο, όταν δεν εκπλη- 

ρώνει τις εκκλησιολογικές αυτού προϋποθέσεις και την 
αποστολή του, όταν παρεκκλίνει των σκοπών του ή κατα¬ 
στεί ανέφικτη η λειτουργία του. Σε κάθε περίπτωση κα¬ 
τάργησης του Ιδρύματος, η χρήση των κάθε φύσης περι¬ 
ουσιακών στοιχείων, η οποία είχε παραχωρηθεί στο Ίδρυ¬ 
μα, επανέρχεται αυτοδικαίως στο Νομικό Πρόσωπο της 
οικείας Ενορίας, στην πλήρη κυριότητα του οποίου άλλω¬ 
στε και αυτά ανήκουν. 

Άρθρο 14 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Διαρκή Ιε¬ 
ρά Σύνοδο κατόπιν αιτιολογημένης απόφασης του Δ.Σ. 
του Ιδρύματος, για τη λήψη της οποίας είναι απαραίτητη 


η ψήφος του Σεβασμιωτάτου Μητροπολίτου, ως Προέ¬ 
δρου, που εγκρίνεται από το οικείο Μητροπολιτικό Συμ¬ 
βούλιο. Δημοσιεύεται δε όπως και ο παρών Κανονισμός. 

Άρθρο 15 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ενορίας Αγίου Νικολάου Ιλίου, το ύψος 
της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

